CELEX: 32017R0705
Language: sl
Date: 2017-04-19 00:00:00
Title: Izvedbena uredba Komisije (EU) 2017/705 z dne 19. aprila 2017 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

20.4.2017   
            
            
               SL
            
            
               Uradni list Evropske unije
            
            
               L 104/6
            
         IZVEDBENA UREDBA KOMISIJE (EU) 2017/705
   z dne 19. aprila 2017
   o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(b) in (e) Uredbe.
   ob upoštevanju naslednjega:
   
               (1)
            
            
               Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura ali KN), ki je del Priloge I k navedeni uredbi.
            
         
               (2)
            
            
               Sedanje poimenovanje oznake KN 1905 90 60 se nanaša na dodana sladila, kar vzbuja dvome o tem, kaj zajema navedena oznaka KN, in ni dovolj natančno, da bi omogočalo uvrstitev na podlagi laboratorijske analize. Besedilo „z dodanimi“ bi bilo treba črtati, saj je nemogoče ugotoviti, ali je vsebovani sladkor naraven in bi bilo treba izdelek uvrstiti pod oznako KN 1905 90 90, ali je sladkor dodan in bi bilo treba izdelek uvrstiti pod oznako KN 1905 90 60. Beseda „sladila“ je nejasna, saj zajema vse naravne in umetne snovi sladkega okusa in ne določa mejne vsebnosti sladila v izdelku. To bi lahko privedlo do uporabe različnih minimalnih mejnih vrednosti ali do pomanjkanja objektivnosti pri dokazovanju vsebnosti sladil v izdelku.
            
         
               (3)
            
            
               Izvedena je bila statistična analiza v zvezi s sedanjima oznakama KN 1905 90 60 in 1905 90 90, da bi ocenili zneske carinskih dajatev, ki se pobirajo pri uvozu izdelkov, ki vsebujejo manj kot 5 mas. % saharoze, invertnega sladkorja ali izoglukoze, uvrščenih pod vsako od navedenih oznak KN. Statistična analiza je pokazala, da bi moralo biti glede na merilo „sladil“ veliko uvoženih izdelkov, ki so uvrščeni pod oznako KN 1905 90 60, uvrščenih pod oznako KN 1905 90 90 ali obratno. Besedilo oznake KN 1905 90 60 bi bilo torej treba spremeniti, da se določi jasno merilo za razlikovanje med navedenima skupinama izdelkov. Masni delež saharoze, invertnega sladkorja ali izoglukoze je objektivnejše merilo, zato se ga pri laboratorijski analizi lažje uporablja.
            
         
               (4)
            
            
               Ker je KN tudi statistična nomenklatura, bi bilo treba poleg spremembe tega, kaj zajemata obravnavani oznaki KN, spremeniti tudi sedmo in osmo števko navedenih oznak KN, da se zagotovi ustrezno ravnanje s statističnimi podatki po spremembi.
            
         
               (5)
            
            
               Ob upoštevanju, da se v skladu s členom 12 Uredbe (EGS) št. 2658/87 Priloga I k tej uredbi nadomesti z učinkom od 1. januarja 2018, bi se morale nove oznake KN uporabljati šele od 1. januarja 2018.
            
         
               (6)
            
            
               Uredbo (EGS) št. 2658/87 bi bilo zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Poglavje 19 drugega dela kombinirane nomenklature, ki je del Priloge I k Uredbi (EGS) št. 2658/87, se spremeni:
   
               (a)
            
            
               črtata se vrstici z oznakama KN 1905 90 60 in 1905 90 90;
            
         
               (b)
            
            
               vstavita se naslednji vrstici:
               
                           „1905 90 70 
                        
                        
                           z vsebnostjo saharoze, invertnega sladkorja ali izoglukoze 5 mas. % ali več
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           drugo
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2018.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. aprila 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 256, 7.9.1987, str. 1.
   
      (2)  Glej Prilogo 1.“